डायरेक्टर फरहाद सामजी बोले- लोग कहते हैं, कॉमेडी राइटर को अवॉर्ड क्यों मिलेगा
Kisi Ka Bhai Kisi Ki Jaan Director Farhad Samji Speaks About Indian Audience Mentality On Comedy Films. सलमान खान की अपकमिंग फिल्म किसी का भाई किसी की जान के डायरेक्टर फरहाद सामजी ने फिल्म की रिलीज से पहले मीडिया से बात की। बातचीत के दौरान फरहाद ने कहा कि हिंदी ऑडियंस को
सलमान खान की अपकमिंग फिल्म किसी का भाई किसी की जान के डायरेक्टर फरहाद सामजी ने फिल्म की रिलीज से पहले मीडिया से बात की। बातचीत के दौरान फरहाद ने कहा कि हिंदी ऑडियंस को मसाला कॉमेडी-एक्शन फिल्मों की कद्र ही नहीं है। ऐसी फिल्में बॉक्स-ऑफिस पर 200 करोड़ की कमाई भी कर लें तब भी डायरेक्टर्स को वो इज्जत नहीं मिलती, जो वो डीजर्व करते हैं।
मूड हल्का करने वालों फिल्मों की अहमियत नहीं है- फरहाद 
फरहाद ने मीडिया से बात करते हुए कहा- बॉलीवुड फिल्मों का एक ही फंडा है, सब्जेक्ट जितना हल्का हो उसे फिल्माना उतना ही आसान होता है। लेकिन, हिंदी ऑडियंस मूड हल्का करने वाली एक्शन-कॉमेडी फिल्मों की अहमियत नहीं समझती।
इस स्पेस का कोई भी डायरेक्टर चाहे बॉक्स ऑफिस पर लगातार 200 करोड़ रुपए तक ही की कमाई कर ले, हिट फिल्में दे लेकिन आपको उतनी इज्जत तो नहीं मिलेगी जितनी मिलनी चाहिए। अब मैंने इस चीज को सच्चाई की तरह एक्सेप्ट कर लिया है और इसके साथ जीना सीख लिया है।
कॉमेडी राइटर के तौर पर मुझे टाइपकास्ट किया गया- फरहाद 
फरहाद ने आगे बताया- मुझे कॉमेडी मसाला फिल्में बनाना पसंद हैं। कुछ सालों पहले मुझे इस बात का एहसास हुआ कि बॉक्स-ऑफिस को मैं जैसी फिल्में ऑफर करता हूं, उसके आधार पर लोगों ने मुझे एक्शन-कॉमेडी फिल्में बनाने को लेकर टाइपकास्ट कर दिया है।
लोगों ने कहा कॉमेडी राइटर को क्या ही अवॉर्ड मिलेगा- फरहाद 
2011 में अवॉर्ड शो में मुझे ‘सिंघम’ के लिए बेस्ट डायलॉग राइटर के अवॉर्ड के लिए नॉमिनेट किया गया था। लेकिन, मुझे ये अवॉर्ड नहीं मिला। तब मैंने दो लोगों को ये बोलते हुए सुना कि अरे वो तो कॉमेडी फिल्में करता है, उसे ये अवॉर्ड वैसे भी नहीं मिलता। सिंघम तो एक एक्शन-ड्रामा फिल्म थी लेकिन फिर भी मुझे कॉमेडी राइटर के तौर पर टाइपकास्ट कर लिया गया है।
कॉमेडी फिल्में बनाने से लोग कतरा रहे हैं- फरहाद 
फरहाद ने बताया- कुछ समय से ऑडियंस बड़े परदे पर एक्शन फिल्में देखना पसंद कर रही है। फिलहाल, इंडस्ट्री में लोग कॉमेडी फिल्में बनाने से कतरा रहे हैं। मैंने भी कई बार ये सोचा है कि अब हम कम कॉमेडी फिल्में क्यों बना रहे हैं ? लेकिन, हां राइटर के तौर पर हम कभी ये तय नहीं कर सकते कि हमने कैसी फिल्में लिखनी चाहिए, ये तो ऑडियंस ही तय करती है।
फरहाद ने कहा- हम कहानी के लिहाज से सोचते हैं। हां, ये ही सच है कि कॉमेडी राइटर को उतनी इज्जत नहीं मिलती। इसलिए भी लोग थ्रिलर या ड्रामा बनाना पसंद करते हैं। लेकिन, फिर भी मेरे जैसे फिल्ममेकर्स जो बॉक्स-ऑफिस को जानते हैं उनकी टॉप प्रायोरिटी तो एंटरटेनमेंट ही है।
20 सालों तक सलमान के साथ फिल्म बनाने का इंतजार किया- फरहाद 
बातचीत के दौरान फरहाद ने किसी का भाई किसी की जान में सलमान खान को कास्ट करने को लेकर खुशी जताई। उन्होंने कहा- मैं करीब 20 सालों से सलमान खान के साथ फिल्म डायरेक्ट करने का इंतजार कर रहा हूं। मेरे लिए ये वाकई में खून-पसीना एक करने वाली जर्नी रही है। मैंने अपनी करियर की शुरुआत से अब जो जो भी काम किया है उस वजह से ही मैं आज यहां तक पहुंचा हूं।
जब मुझे ये पता चला कि ये फिल्म मैं डायरेक्ट करने वाला हूं तो मेरी खुशी का कोई ठिकाना ही नहीं था। मैं खुद को बॉलीवुड कीड़ा मानता हूं और मैं सलमान का शुक्रिया करना चाहूंगा कि उन्होंने मुझे अपनी फिल्म को डायरेक्ट करने की जिम्मेदारी दी और भरोसा किया।
इस साल ईद के मौके पर सलमान खान की किसी का भाई किसी की जान रिलीज होने वाली है। इस फिल्म में भरपूर कॉमेडी, एक्शन और ड्रामा देखने को मिलेगा। इसके बाद फरहाद सामजी हेरी-फेरी के थर्ड इंस्टॉलमेंट पर काम करेंगे।